b'\n_START_ARTICLE_\nGenomi\n_START_PARAGRAPH_\nPerim\xc3\xa4 eli geeniperim\xc3\xa4 tai genomi on eli\xc3\xb6n koko perint\xc3\xb6aines, joka on koodattu DNA:han. Se sis\xc3\xa4lt\xc3\xa4\xc3\xa4 geenien lis\xc3\xa4ksi ne DNA-ketjun osat, jotka eiv\xc3\xa4t ohjelmoi proteiinin valmistumista. My\xc3\xb6s mitokondrioilla ja viherhiukkasilla on geeniperim\xc3\xa4.\n_START_SECTION_\nIhmisen perim\xc3\xa4\n_START_PARAGRAPH_\nIhmisen perim\xc3\xa4 selvitettiin lopullisesti vuonna 2003. Ihmisen perint\xc3\xb6aines on varastoitunut 23 kromosomipariin. Kromosomipareista 22 on autosomeja 23. parin ollessa sukupuolikromosomi. International Human Genome Sequencing Consortium esitteli tutkimustuloksensa ensimm\xc3\xa4isen\xc3\xa4 Nature-lehdess\xc3\xa4. (Artikkeli Initial sequencing and analysis of the human genome, vuosikerta 2001, lehti nro. 409, sivut 860-921)\n_START_SECTION_\nMato ja banaanik\xc3\xa4rp\xc3\xa4nen\n_START_PARAGRAPH_\nCaenorhabditis elegans -sukkulamadon koko perim\xc3\xa4 sekvensoitiin ensimm\xc3\xa4isen\xc3\xa4 vuonna 1998. Banaanik\xc3\xa4rp\xc3\xa4sen koko perim\xc3\xa4 sekvensoitiin 2000.\n_START_SECTION_\nKotiel\xc3\xa4inten perim\xc3\xa4t\n_START_PARAGRAPH_\nKoiran perim\xc3\xa4 selvitettiin vuoden 2005 lopulla. Tutkimusrotuna toimi bokseri, joka on sis\xc3\xa4siittoinen koirarotu. Koiran perim\xc3\xa4ss\xc3\xa4 on 2,4 miljardia em\xc3\xa4sparia. Koiralla on 39 kromosomiparia.Kissan perim\xc3\xa4 selvitettiin loppuvuodesta 2007. Tutkimusrotuna toimi abessinialainen.\n_START_SECTION_\nLehm\xc3\xa4n perim\xc3\xa4\n_START_PARAGRAPH_\nNaaraspuolisen Hereford-lehm\xc3\xa4n koko perim\xc3\xa4 sekvensoitiin 2009.\n_START_SECTION_\nJ\xc3\xa4ttil\xc3\xa4ispandan perim\xc3\xa4\n_START_PARAGRAPH_\nJ\xc3\xa4ttil\xc3\xa4ispandan perim\xc3\xa4 selvitysty\xc3\xb6 on meneill\xc3\xa4\xc3\xa4n. Se on ensimm\xc3\xa4inen uhanalainen laji, jonka perint\xc3\xb6ainesta on alettu selvitt\xc3\xa4\xc3\xa4.\n_START_SECTION_\nMuut\n_START_PARAGRAPH_\nEdell\xc3\xa4 mainittujen lis\xc3\xa4ksi ainakin apinan, rotan ja hiiren perim\xc3\xa4t on selvitetty.'